L'Eliana recapta més de 2.000 euros i plena 5 palets de menjar
05 de desembre de 2023

Amb motiu del Dia Internacional del Voluntariat, que se celebra aquest dimarts 5 de desembre, la regidoria de Cooperació i Voluntariat Social de l'Ajuntament de l'Eliana ha fet públics les dades de recaptació de les recents campanyes organitzades en la localitat, en col·laboració amb l'associació l’ElianaVol.

Així, en la primera actuació referent a la recollida de material humanitari per a les persones refugiades a Grècia, celebrada a la fi del passat mes d'octubre en els centres escolars Monta Alegre, El Garbí, l'Olivera, Helios i IES l'Eliana, la Biblioteca Municipal, el Centre de Formació de Persones Adultes (EPA) i en el supermercat Consum, s'han recollit un total de cinc palets que eixiran en els pròxims dies amb destinació a Atenes.

Per part seua, després de l'exposició d'art solidari, que s'ha celebrat del 14 al 20 de novembre, l'entitat social ha recaptat 2.300 € destinats a SOS Refugiats Europa, en el qual han participat artistes plàstics, tallers locals d'art, el Taller Artesà, Aula Gran, l'Associació Salamandra, Icre Arts Acadèmia i centres educatius. L'acte d'inauguració va estar amenitzat pel Quartet Sodales i Bríndisi Quartet de la Unió Musical l'Eliana (UME), dirigits per Pep Larrosa García.

El regidor de l'àrea, Jorge Pérez Comeche, ha agraït el treball a l'entitat per la seua labor humanitària, així com a totes les persones elianeres que han participat generosa en alguna de les activitats organitzades recentment.